Kaitalampi (Espoo)

Kaitalampi on noin kahdentoista hehtaarin laajuinen järvi pohjoisessa Espoossa. Kapean, etelä–pohjoissuuntaisen järven läntinen puolisko sijaitsee Velskolan kaupunginosassa ja itäinen puolisko Luukin kaupunginosassa. Velskolan Pitkäjärvi sijaitsee Kaitalammen lounaispuolella ja Tuhkuri luoteispuolella. Edellisiä lähempänä, lähes suoraan pohjoisessa, sijaitsee Halkolampi. Kaitalammen ja Halkolammen välistä kulkee Vihdintie.

Kaitalammen länsipuolella sijaitsee Kaitalammen aarnialue, joka on noin 70 hehtaarin laajuinen luonnonsuojelualue. Aarnialueen korkeuserot ovat suuret ja maasto monimuotoista. Kaitalampi sijaitsee murroslaaksossa, ja sen itärannan kalliot ovat jäätikön muovaamia. Kaitalampea ympäröivät kalliot ovat granodioriittia.

Kaitalampi on suosittu avovesiuintipaikka. Se on syvä, kirkas ja lievästi humuksinen. Vesikasvillisuus on vähäistä. Luonnostaan Kaitalammessa esiintyy haukea ja ahventa.

Lähteet 

Espoon järvet
Vantaanjoen vesistö
Velskola
Luukki